ITEL:ส่องกำไรปี 60 โตสูงถึงเท่าตัวแนะซื้อราคาเป้าหมาย 15.00 บาท
ITEL:ส่องกำไรปี 60 โตสูงถึงเท่าตัว แนะซื้อราคาเป้าหมาย 15.00 บาท
1 มี.ค. 2560

บล.บัวหลวง ระบุในบทวิเคราะห์วันนี้ (1 มี.ค.) ว่า บริษัท อินเตอร์ลิ้งค์ เทเลคอม จำกัด (มหาชน) หรือ ITEL รายงานกำไร ไตรมาส 4/59 ที่ 12 ล้านบาท เป็นไปตามคาด โดยกำไรทรงตัว เทียบช่วงเดียวกันของปีก่อน ภาพรวมปี59 บริษัทรายงานกำไร 67 ล้านบาท เติบโต 119%เทียบช่วงเดียวกันของปีก่อน จากปี 58 ที่มีกำไรเพียง 31 ล้านบาท รายได้ธุรกิจ Data service (ค่าเช่าโครงข่าย Fiber Optic) ภาพรวมปี 59 อยู่ที่ 393 ล้านบาท บรรลุเป้าหมายการที่ราว เติบโต 44% จากปี 58
 พร้อมกันนี้บริษัทประกาศแตกพาร์จาก 1 บาท เป็น 0.5 บาท คาดจะหนุนให้หุ้นมีสภาพคล่องมากยิ่งขึ้น ด้วยกำไรปี 60 ที่คาดเติบโตสูงถึงเท่าตัว จะส่งผลให้ P/E ลดลงอย่างมากเหลือเพียง 39.7 เท่า (จากปี 59 ที่เทรดเฉลี่ยราว 70 เท่า) คงคำแนะนำ “ซื้อ” ราคาเป้าหมาย 15 บาท